Γαλλία

Η Γαλλία (στα γαλλικά: France, επίσημο όνομα: Δημοκρατία της Γαλλίας, γαλλικά: République Française) είναι μία δυτική ευρωπαϊκή χώρα η οποία είναι μέλος της Ευρωπαϊκής Ένωσης. Συνορεύει στα βόρεια με το Βέλγιο και το Λουξεμβούργο, στα βορειοανατολικά με τη Γερμανία, στα ανατολικά με την Ελβετία, την Ιταλία και το Μονακό και στα νοτειοδυτικά με την Ισπανία. Στα δυτικά βρέχεται από από τη Θάλασσα της Μάγχης και τον Ατλαντικό ωκεανό και στα νότια απ' τη Μεσόγειο θάλασσα. Η Γαλλία έχει έκταση 547.030 τ. χλμ. και έχει πληθυσμό 60.424.213 κατ. σύμφωνα με τις εκτιμήσεις του 2004. Πρωτεύουσα της Γαλλίας είναι το Παρίσι.

Διοικητική διαίρεση
Η Γαλλία χωρίζεται σε 22 διοικητικά διαμερίσματα τα οποία με τη σειρά τους περιλαμβάνουν 96 μητροπολιτικούς νομούς (épartments'). Στο κράτος συμπεριλαμβάνονται και οι υπερπόντιοι νομοί Μαρτινίκας, Γουαδελούπης και Γαλλικής Γουιάνας και τα υπερπόντια εδάφη της Γαλλικής Πολυνησίας, της Νέας Καληδονίας και των νήσων Γουόλις και Φουτούνα, τα Γαλλικά Νότια και ανταρκτικά εδάφη, καθώς και οι περιοχές Άγιος Πέτρος και Μικελόν και Μαγιότ.

Θρησκεία
Από το 1905, το γαλλικό κράτος έπαψε να στηρίζει οικονομικά την Καθολική εκκλησία κατόπιν λαϊκής απαίτησης. Έτσι, σήμερα δεν αναγνωρίζει επίσημη θρησκεία και εξασφαλίζει απόλυτη ελευθερία στην λατρεία. Ωστόσο η πλεινότητα του πληθυσμού είναι Καθολικοί σε ποσοστό 85%. Υπάρχουν και μουσουλμάνοι (7%), προτεστάντες (2%), εβραίοι (1%) κ.ά.

Γλώσσα
Επίσημη γλώσσα του κράτους είναι η γαλλική, που ομιλείται σχεδόν από το σύνολο του πληθυσμού. Επιπλέον, ομιλούνται διάφορες τοπικές διάλεκτοι σε ορισμένες περιοχές όπως η καταλανική και η βασκική στην περιοχή των πηρυναίων, η φλαμανδική στη Φλάνδρα και η αλσατική στην περιοχή της Αλσατίας.

Εθνότητες
Ο πληθυσμός αποτελείται από γηγενείς Γάλλους κατά 94%. Το υπόλοιπο 6% διαμοιράζεται σε Βορειοαφρικανούς (κυρίως Τυνήσιους, Μαροκινούς και Αλγερινούς), Ισπανούς, Πορτογάλους, Ιταλούς και Τούρκους.